LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL VALSTYBĖS BIUDŽETO SPECIALIosios TIKSLINės DOTACIJos, SKIRIAMos SAVIVALDYBIŲ BIUDŽETAMS SVEIKATOS APSAUGOS MINISTERIJOS KURUOJAMOMS VALSTYBINĖMS (VALSTYBĖS PERDUOTOMS SAVIVALDYBĖMS) VISUOMENĖS SVEIKATOS PRIEŽIŪROS FUNKCIJOMS VYKDYTI, PLANAVIMO, PASKIRSTYMO, NAUDOJIMO IR ATSISKAITYMO UŽ JĄ TVARKOS APRAŠO PATVIRTINIMO

2014 m. lapkričio 10 d. Nr. V-1154

Vilnius

Vadovaudamasi Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos savivaldybių biudžetų pajamų nustatymo metodikos įstatymu:

1. T v i r t i n u Valstybės biudžeto specialiosios tikslinės dotacijos, skiriamos savivaldybių biudžetams Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti, planavimo, paskirstymo, naudojimo ir atsiskaitymo už ją tvarkos aprašą (pridedama).

2. N u s t a t a u, kad šis įsakymas įsigalioja 2015 m. sausio 1 d.

Sveikatos apsaugos ministrė	Rimantė Šalaševičiūtė

Patvirtinta

Lietuvos Respublikos sveikatos apsaugos ministro 2014 m. lapkričio 10 d. įsakymu

Nr. V-1154

VALSTYBĖS BIUDŽETO SPECIALIosios TIKSLINės DOTACIJos, SKIRIAMos SAVIVALDYBIŲ BIUDŽETAMS SVEIKATOS APSAUGOS MINISTERIJOS KURUOJAMOMS VALSTYBINĖMS (VALSTYBĖS PERDUOTOMS SAVIVALDYBĖMS) VISUOMENĖS SVEIKATOS PRIEŽIŪROS FUNKCIJOMS VYKDYTI, PLANAVIMO, PASKIRSTYMO, NAUDOJIMO IR ATSISKAITYMO UŽ JĄ TVARKOS APRAŠAS

I SKYRIUS

BENDROSIOS NUOSTATOS

1. Valstybės biudžeto specialiosios tikslinės dotacijos, skiriamos savivaldybių biudžetams Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti, planavimo, paskirstymo, naudojimo ir atsiskaitymo už ją tvarkos aprašas (toliau – Aprašas) nustato valstybės biudžeto specialiosios tikslinės dotacijos (toliau – dotacija), skiriamos savivaldybių biudžetams iš Sveikatos apsaugos ministerijos (toliau – Ministerija) asignavimų savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas ugdomų mokinių visuomenės sveikatos priežiūros, visuomenės sveikatos stiprinimo ir visuomenės sveikatos stebėsenos funkcijoms (toliau – valstybinės (valstybės perduotos savivaldybėms) funkcijos) vykdyti, planavimo, paskirstymo, naudojimo ir atsiskaitymo už ją Ministerijai tvarką.

2. Einamųjų biudžetinių metų dotacijos, skirtos valstybinėms (valstybės perduotoms savivaldybėms) funkcijoms vykdyti, negali būti perkeliamos į kitus biudžetinius metus.

II SKYRIUS

DOTACIJOS PlaNAVIMAS

3. Savivaldybės ne vėliau kaip iki einamųjų metų vasario 15 d. Ministerijos Sveikatos stiprinimo valdybai (toliau – Sveikatos stiprinimo valdyba) pateikia informaciją apie papildomą dotacijos poreikį ateinantiems biudžetiniams metams valstybinėms (valstybės perduotoms savivaldybėms) funkcijoms vykdyti bei jį pagrindžiančius skaičiavimus, atliktus vadovaujantis Lietuvos Respublikos sveikatos apsaugos ministro 2013 m. spalio 11 d. įsakymu Nr. V-932 „Dėl Valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti reikalingų lėšų apskaičiavimo metodikos patvirtinimo“ bei kitais galiojančiais teisės aktais.

4.	Sveikatos stiprinimo valdyba įvertina savivaldybių pateiktą valstybinėms (valstybės perduotoms savivaldybėms) funkcijoms vykdyti ateinantiems biudžetiniams metams papildomą dotacijos poreikį, jį apibendrina ir šią informaciją pateikia Ministerijos Sveikatos ekonomikos departamentui (toliau – Sveikatos ekonomikos departamentas) jo nustatytu terminu.

5. Sveikatos ekonomikos departamentas, gavęs informaciją iš Finansų ministerijos apie ateinantiems biudžetiniams metams planuojamus skirti maksimalius valstybės biudžeto asignavimus, raštu apie tai informuoja Sveikatos stiprinimo valdybą, o pastaroji – savivaldybes.

6. Savivaldybės, gavusios informaciją apie maksimalius valstybės biudžeto asignavimus, ne vėliau kaip per 10 darbo dienų nuo informacijos gavimo pagal priemones parengia ir pateikia Sveikatos stiprinimo valdybai sąmatą, parengtą pagal Valstybės biudžeto specialiosios tikslinės dotacijos, skiriamos savivaldybių biudžetams 20__ m., programos sąmatas formą BF-11, patvirtintą Lietuvos Respublikos finansų ministro 2009 m. birželio 19 d. įsakymu Nr. 1K-194 „Dėl Lietuvos Respublikos valstybės biudžeto skaičiavimų, būtinų valstybės biudžeto projektui sudaryti, formų patvirtinimo“ (toliau – forma BF-11).

7. Sveikatos stiprinimo valdyba įvertina savivaldybių pateiktas formas BF-11, jas apibendrina ir pateikia Sveikatos ekonomikos departamentui jo nustatytu terminu.

III SKYRIUS

DOTACIJOS paskirstymas IR PERVEDIMAS

8. Įsigaliojus Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatymui:

8.1. Sveikatos stiprinimo valdyba rengia:

8.1.1. sveikatos apsaugos ministro įsakymo dėl einamiesiems metams skiriamos dotacijos valstybinėms (valstybės perduotoms savivaldybėms) funkcijoms vykdyti paskirstymo tarp savivaldybių projektą įstatyme nustatytais terminais;

8.1.2. sąmatas (ekonominės klasifikacijos kodas 2.5.3.1.1.1 „Dotacijos kitiems valdymo lygiams einamiesiems tikslams“) pagal priemones ir pateikia jas Sveikatos ekonomikos departamentui jo nustatytu terminu;

8.1.3. informaciją apie dotacijos paskirstymą visuomenės sveikatos priežiūros specialistų darbo užmokesčiui (taip pat ir valstybinio socialinio draudimo įmokoms) ir kitoms išlaidoms (taip pat ir prekėms bei paslaugoms, darbuotojų, išskyrus visuomenės sveikatos priežiūros specialistus, darbo užmokesčiui bei valstybinio socialinio draudimo įmokoms);

8.2. Sveikatos stiprinimo valdyba raštu savivaldybes informuoja apie einamiesiems metams skiriamą dotaciją valstybinėms (valstybės perduotoms savivaldybėms) funkcijoms vykdyti.

8.3. Savivaldybės per 15 darbo dienų nuo Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatymo įsigaliojimo parengia ir pateikia Ministerijai tvirtinti kiekvienai savivaldybei skirtų dotacijų valstybinėms (valstybės perduotoms savivaldybėms) funkcijoms vykdyti sąmatas (ekonominės klasifikacijos kodas 2.5.3.1.1.1 „Dotacijos kitiems valdymo lygiams einamiesiems tikslams“) pagal priemones.

8.4. savivaldybės per 2 darbo dienas raštu pateikia Ministerijos Finansų ir apskaitos skyriui (toliau – Finansų ir apskaitos skyrius) banko sąskaitos, skirtos lėšoms pervesti valstybinėms (valstybės perduotoms savivaldybėms) funkcijoms vykdyti, rekvizitus. Pasikeitus banko sąskaitos rekvizitams, savivaldybės raštu nedelsdamos apie tai informuoja Finansų ir apskaitos skyrių.

9. Dotacija sąmatose paskirstoma ketvirčiais.

10. Savivaldybės per 15 darbo dienų nuo Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatymo įsigaliojimo Sveikatos stiprinimo valdybai pateikia:

10.1. suvestinę informaciją apie dotacijos paskirstymą pagal sąmatų išlaidų ekonominius klasifikacijos straipsnius, parengtą pagal Aprašo priedą;

10.2. sąmatą, parengtą pagal Valstybės biudžeto specialiosios tikslinės dotacijos, skiriamos savivaldybių biudžetams 20__ m., programos sąmatos formą BFP-17, patvirtintą Lietuvos Respublikos finansų ministro 2009 m. sausio 14 d. įsakymu Nr. 1K-006 „Dėl Lietuvos Respublikos valstybės biudžeto programų sąmatų ir pažymų apie valstybės biudžeto asignavimų pakeitimus formų patvirtinimo“ (toliau – forma BFP-17), pagal priemones;

10.3. planuojamus vertinimo kriterijus ir jų ketvirtines reikšmes.

11. Sveikatos stiprinimo valdyba įvertina pateiktas savivaldybių formas BFP-17, jas apibendrina ir pateikia Sveikatos ekonomikos departamentui jo nustatytu terminu.

12. Sąmatos, esant poreikiui, gali būti tikslinamos.

13. Dotacijos valstybinėms (valstybės perduotoms savivaldybėms) funkcijoms vykdyti paskirstymas savivaldybėms koreguojamas, patikslinus Lietuvos Respublikos tam tikrų metų valstybės biudžeto ir savivaldybių biudžetų finansinių rodiklių patvirtinimo įstatyme patvirtintas specialių tikslinių dotacijų sumas.

14. Informacija apie einamiesiems metams skiriamos dotacijos valstybinėms (valstybės perduotoms savivaldybėms) funkcijoms vykdyti paskirstymą tarp savivaldybių skelbiama Ministerijos interneto svetainėje www.sam.lt.

15. Finansų ir apskaitos skyrius pagal patvirtintas sąmatas Valstybės biudžeto apskaitos ir mokėjimo sistemoje (VBAMS) rengia paraiškas valstybės iždui dėl dotacijos pervedimo savivaldybėms.

16. Finansų ir apskaitos skyrius perveda savivaldybei į jos nurodytą sąskaitą dotaciją kas ketvirtį:

16.1. 1/12 metinių asignavimų – ne vėliau kaip iki einamųjų metų sausio 10 d., likusią I ketvirčio dotaciją – iki einamųjų metų kovo 1 d.;

16.2. II–IV ketvirčių dotaciją – kas ketvirtį, bet ne vėliau kaip iki einamojo ketvirčio pirmo mėnesio 10 d.

IV SKYRIUS

DOTACIJOS NAUDOJIMAS IR ATSISKAITYMAS už jos panaudojimą

17. Dotacija gali būti naudojama išlaidoms, kurios:

17.1. yra tiesiogiai susijusios su valstybinių (valstybės perduotų savivaldybėms) funkcijų vykdymu;

17.2. aiškiai nustatomos ir pagrindžiamos dokumentais;

17.3. patirtos nepažeidžiant Lietuvos Respublikos teisės aktų.

18. Dotacija naudojama vadovaujantis Lietuvos Respublikos valstybės ir savivaldybių biudžetų pajamų ir išlaidų klasifikacija, patvirtinta Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“.

19. Savivaldybė negali naudoti dotacijos praėjusių metų įsiskolinimams apmokėti.

20. Savivaldybė, pasibaigus ketvirčiui:

20.1. Finansų ir apskaitos skyriui pagal priemones teikia:

20.1.1. ne vėliau kaip per 10 darbo dienų einamųjų biudžetinių metų ketvirčių bei metinę biudžeto išlaidų sąmatų vykdymo ataskaitas (ekonominės klasifikacijos kodas 2.5.3.1.1.1 „Dotacijos kitiems valdymo lygiams einamiesiems tikslams“), parengtas pagal Biudžeto išlaidų sąmatos vykdymo 20_ m. _____ d. ataskaitos formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“;

20.1.2. ne vėliau kaip per 20 kalendorinių dienų pažymą apie finansavimo sumas;

20.2. Sveikatos stiprinimo valdybai ne vėliau kaip per 10 darbo dienų teikia ataskaitą apie valstybinių (valstybės perduotų savivaldybėms) funkcijų vertinimo kriterijų įgyvendinimą, kurią įvertina per 20 darbo dienų Sveikatos stiprinimo valdyba.

21. Savivaldybė, pasibaigus kalendoriniams metams, ne vėliau kaip per 10 darbo dienų Sveikatos stiprinimo valdybai teikia ataskaitas, parengtas pagal Informacijos apie valstybės biudžeto specialiosios tikslinės dotacijos, skiriamos savivaldybių biudžetams, 20__ m. programos sąmatos vykdymą formą B-9, patvirtintą Lietuvos Respublikos finansų ministro 2011 m. birželio 30 d. įsakymu Nr. 1K-230 „Dėl biudžetinių įstaigų ir kitų subjektų informacijos apie programų sąmatų vykdymą formų patvirtinimo“ (toliau – forma B-9), pagal priemones.

22. Sveikatos stiprinimo valdyba įvertina savivaldybių pateiktas formas B-9, jas apibendrina ir pateikia Lietuvos Respublikos finansų ministerijai teisės aktų nustatytais terminais.

23. Ministerijai pareikalavus, savivaldybė teikia ir kitą informaciją, kurios reikia dotacijų naudojimo teisėtumui, ekonomiškumui, efektyvumui ir rezultatyvumui įvertinti ir užtikrinti. Jeigu savivaldybių pateikta informacija yra netiksli ar neaiški, Ministerijai paprašius, savivaldybės turi pateikti papildomus paaiškinimus ar patikslinti informaciją.

V SKYRIUS

BAIGIAMOSIOS NUOSTATOS

24. Savivaldybės:

24.1. teisės aktų nustatyta tvarka užtikrina dotacijos panaudojimą pagal tikslinę paskirtį;

24.2. atsako už dotacijos naudojimo teisėtumą, ekonomiškumą, efektyvumą ir rezultatyvumą;

24.3. atsako už Ministerijai pateiktos informacijos teisingumą ir pateikimą laiku;

24.4. tvarko atskirą dotacijos panaudojimo finansinę apskaitą;

24.5. iki ataskaitinių metų gruodžio 15 d. raštu informuoja Finansų ir apskaitos skyrių apie numatomas nepanaudoti iki metų pabaigos lėšas, nurodydamos jų nepanaudojimo priežastis;

24.6. metams pasibaigus, ne vėliau kaip iki sausio 5 d. grąžina ataskaitiniais metais gautas, bet nepanaudotas dotacijas į Ministerijos nurodytą sąskaitą.

_________________

Valstybės biudžeto specialiosios tikslinės dotacijos, skiriamos savivaldybių biudžetams Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti, planavimo, paskirstymo, naudojimo ir atsiskaitymo už ją tvarkos aprašo

priedas

(20___ m. valstybės biudžeto specialiosios tikslinės dotacijos savivaldybės biudžetui, skirtos Sveikatos apsaugos ministerijos kuruojamoms ________________ funkcijoms vykdyti, suvestinės sąmatos forma

________________________________________________________________

(dokumento sudarytojo (įstaigos) pavadinimas)

20___ M. VALSTYBĖS BIUDŽETO SPECIALIOSIOS TIKSLINĖS DOTACIJOS SAVIVALDYBĖS BIUDŽETUI, SKIRTOS SVEIKATOS APSAUGOS MINISTERIJOS KURUOJAMOMS ________________ FUNKCIJOMS VYKDYTI, SĄMATA (SUVESTINĖ)

(Asignavimų valdytojo) įstaigos pavadinimas:____________________

Programa:__________________________________________________

Finansavimo šaltinis:_________________________________________

Išlaidų klasifikacija pagal valstybės funkcijas:____________________

(Eur)

Kodas	Sąmatos straipsnių pavadinimas	Iš viso	I ketv.	II ketv.	III ketv.	IV ketv.
2	IŠLAIDOS
2	1	Darbo užmokestis ir socialinis draudimas
2	1	1	Darbo užmokestis
2	1	1	1	1	1	Darbo užmokestis pinigais
2	1	1	1	1	2	Pajamos natūra
2	1	2	Socialinio draudimo įmokos
2	1	2	1	1	1	Socialinio draudimo įmokos
2	2	Prekių ir paslaugų naudojimas
2	2	1	Prekių ir paslaugų naudojimas
2	2	1	1	1	1	Mityba
2	2	1	1	1	2	Medikamentai (ir darbuotojų sveikatos tikrinimas)
2	2	1	1	1	5	Ryšių paslaugos
2	2	1	1	1	6	Transporto išlaikymas
2	2	1	1	1	7	Apranga ir patalynė
2	2	1	1	1	8	Spaudiniai
2	2	1	1	1	9	Ginklai ir karinė įranga
2	2	1	1	1	10	Kitos prekės
2	2	1	1	1	11	Komandiruotės (transporto, apgyvendinimo, ryšio ir kitos komandiruotės išlaidos)
2	2	1	1	1	12	Miestų ir gyvenviečių viešasis ūkis
2	2	1	1	1	14	Ilgalaikio materialiojo ir nematerialiojo turto nuoma
2	2	1	1	1	15	Ilgalaikio materialiojo turto einamasis remontas
2	2	1	1	1	16	Kvalifikacijos kėlimas
2	2	1	1	1	17	Apmokėjimas samdomiems ekspertams, konsultantams ir komisinių išlaidos
2	2	1	1	1	18	Apmokėjimas už turto vertinimo paslaugas
2	2	1	1	1	19	Veiklos nuoma
2	2	1	1	1	20	Komunalinės paslaugos
2	2	1	1	1	30	Kitos paslaugos
2	7	Socialinės išmokos (pašalpos)
2	7	3	Darbdavių socialinė parama
2	7	3	1	1	1	Darbdavių socialinė parama pinigais
2	7	3	1	1	2	Darbdavių socialinė parama natūra

Įstaigos vadovo ar jo įgalioto asmens pareigų pavadinimas	parašas	Vardas, pavardė
Rengėjas (pareigos)	parašas	Vardas, pavardė
(el. paštas, telefono Nr.)

___________________